AIŠKINAMASIS RAŠTAS

Dėl savivaldybės nekilnojamojo turto išnuomojimo viešojo konkurso būdu

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) patikėjimo teise valdo negyvenamąsias patalpas ambulatorijos pastate, esančiame adresu: Molėtų r. sav., Giedraičių sen., Giedraičių mstl., Vilniaus g. 32-1. Dalis patalpų ambulatorijos pastate, esančiame Giedraičių mstl., Vilniaus g. 32-1, liko laisvos pasibaigus 2015 m. balandžio 1 d. savivaldybės ilgalaikio materialiojo turto nuomos sutarties Nr. T5-45 galiojimui. Minėtos patalpos buvo išnuomotos 20 metų laikotarpiui. Atsižvelgdama į tai, Administracija siūlo laisvas patalpas, esančias Giedraičiuose, Vilniaus g. 32-1, viešojo konkurso būdu 10 metų laikotarpiui išnuomoti gydymo veiklai.

Parengto sprendimo projekto tikslas – išnuomoti viešojo konkurso būdu 10 metų laikotarpiui – 36,63 kv. m ploto patalpas ambulatorijos pastate, adresu: Molėtų r. sav., Giedraičiai, Vilniaus g. 32-1, verstis gydymo veikla ir nustatyti pradinę 1 kv. m nuomos kainą – 0,27 Eur per mėnesį.

Visi sprendimą pagrindžiantys dokumentai pateikti sprendimo projekto rengėjui.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės funkcijoms vykdyti nereikalingos ir nenaudojamos patalpos bus išnuomotos ir jose bus vykdoma atitinkama veikla. Už patalpų nuomą bus gautos savivaldybės biudžeto pajamos.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos apmokėti viešojo konkurso skelbimą.

**6. Vykdytojai, įvykdymo terminai**

Molėtų rajono savivaldybės administracija.